Diari Oficial de la Generalitat Valenciana


Sumari del DOGV 7590, del 11-08-2015 (2015/7022)

Notificació de la sentència dictada en el procediment de guarda i custòdia número 1221/2014.
--------------------------------------------------------------------------------------------

### Dades del document

Número de DOGV
:   7590

Data del DOGV
:   11-08-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7022


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 1221/2014. [2015/7022]  
José Esteban Briz Recio, secretari del Jutjat de Primera Instància número 24 de València, faig saber:  
En les actuacions de família, guarda, custòdia i aliments d'un fill menor no matrimonial no C 1221/14, a instàncies de Sandra María Ardila Valencia, representada per la procuradora Fazio López, Susana, contra Mauricio Gutiérrez Gómez, en situació de rebel·lia, en data 12 de novembre de 2014 ha recaigut la sentència, que en la part dispositiva diu així:  
  
«Estime la demanda formulada per la procuradora Susana Fazio López, en nom i representació de Sandra María Ardila Valencia, contra Mauricio Gutiérrez Gómez. Acorde les mesures següents:   
Primera. Pàtria potestat  
La pàtria potestat serà compartida per ambdós progenitors. Es comprometen a consultar-se mútuament totes les decisions importants que afecten la vida i educació de la filla, així com a comunicar-se les incidències que l'afecten, de caràcter eventual o extraordinari, principalment en el supòsit de malaltia i educació.  
Segona. Guarda i custòdia  
La menor quedarà sota la guarda i custòdia de la mare, Sandra María Ardila Valencia.  
Tercera. A fi que el progenitor no custodi puga relacionar-se amb la filla, les visites seran estipulades de mutu acord. No obstant això, s'establix un règim de visites per al supòsit de desacord entre els progenitors de la manera següent:  
Visites setmanals: el pare tindrà dret a estar amb la seua filla els dimecres des de l'eixida del col·legi fins a les 19 hores. Ha d'arreplegar-la a l'eixida de l'escola i reintegrar-la al domicili de la mare. Per al supòsit que el dia de la setmana que s'ha dit fóra no lectiu, el pare haurà d'arreplegar la filla en el domicili de la mare a les 17 hores.  
Caps de setmana: seran alterns, des de les 10 hores del dissabte fins a les 19 hores del diumenge, ha d'arreplegar i reintegrar la filla en el domicili de la mare.  
Períodes vacacionals: les vacacions d'estiu, nadal i setmana santa es disfrutaran com les vacacions escolars, les quals seran dividides a parts iguals, correspon un període a cada un dels progenitors, que seran distribuït segons un acord d'ambdós. Per al supòsit de desacord, correspondrà l'elecció dels anys imparells a la mare i els anys parells al pare. En tots els casos, haurà de comunicar-se l'elecció almenys amb quinze dies d'antelació al començament de les vacacions escolars.  
  
L'horari d'arreplega i reintegrament al domicili familiar que regirà durant els períodes vacacionals serà des de les 10 hores del primer dia de vacacions fins a les 19 hores de l'últim dia.  
Si, per algun a circumstància excepcional sobrevinguda, com ara una malaltia de la menor, fóra impossible que el progenitor no custodi se l'emportara el dia corresponent al cap de setmana, se substituirà la visita pel cap de setmana següent, continuen les visites en caps de setmana alterns.  
Visites familiars: Els familiars més acostats del pare podran igualment disfrutar de la companyia del menor durant el període de temps que romanga en companyia d'este, segons el règim de visites detallat anteriorment.  
Quarta. Pensió d'aliments a favor de la filla  
S'establix una pensió d'aliments a càrrec del pare per import de dos-cents euros, pagadors durant els primers cinc dies de cada mes, per mitjà d'un ingrés en el compte que designe la mare. La quantitat que s'ha dit es modificarà anualment segons les variacions que experimente l'índex general de preus publicats per l'INE o l'organisme que els substituïsca.  
Els gastos extraordinaris de caràcter necessari, entesos com els definits en l'article 7.3 de la Llei 5/2011, en especial els relatius a educació i sanitat, seran sufragats al cinquanta per cent per ambdós progenitors. La resta de gastos que no tinguen caràcter de necessaris no obligatoris hauran de ser consensuats de mutu acord, se'n fa càrrec íntegrament el progenitor que pel seu compte prenga la decisió d'assumir-los.  
  
Quinta. Atribució de la vivenda i parament de la casa familiar  
Atés que l'immoble en què residix la mare, juntament amb els seus fills, no és de la seua propietat, sinó que està arrendat, i els progenitors viuen de manera independent des de fa anys, la mare continuarà residint en el domicili que disfruta com a arrendatària, situat a València, a l'av. del Primat Reig, núm. 124, 17é, sense que haja que efectuar cap atribució de la vivenda ni del parament de casa familiar ja que no n'hi ha.  
Qualsevol canvi de residència dels progenitors, haurà de comunicar-lo a l'altre a fi de donar compliment estricte al que s'estipula.  
Cada part ha de pagar les costes causades a instàncies seues, i les comunes a mitges.  
Impugnació: per mitjà d'un recurs de reposició davant d'este jutjat. No obstant això, es durà a terme el que s'ha acordat.  
Esta és la sentència, que pronuncie, mane i firme.»  
  
I, perquè valga de notificació en forma a Mauricio Gutiérrez Gómez, en rebel·lia, expedisc i firme este edicte.  
  
València, 1 de juny de 2015.- El secretari judicial: José Esteban Briz Recio.